Njena operativna doba je bila zelo kratka, le nekaj več kot šest mesecev. Aprila 1940 je križarka sodelovala na svoji prvi in tudi zadnji vojaški operaciji, napadu na Norveško. Njena naloga je bila pripeljati nemške izkrcevalne čete v Oslu. Devetega aprila, ko je ladja plula skozi Oslofjord proti Oslu, jo je nenadoma odkrila norveška patruljna ladja, ki je o prihodu nemških ladij nemudoma obvestila obalno topništvo. To je na nemško križarko iz neposredne bližine odprlo močan topniški ogenj. Granate so na ladji povzročile požar, nekaj minut pozneje pa sta ladjo zadela še dva torpeda in tako dokončno zapečatila njeno usodo. Da bi ladjo rešili pred potopitvijo, jo je kapitan ukazal nasesti, manever se je ponesrečil, zato je izdal ukaz o zapustitvi ladje. Kmalu zatem je ladja eksplodirala, se prevrnila in potopila.